Hole ye un grupo de rock alternativo/grunge formata en Los Angeles en 1989. O grupo, establito por Courtney Love, Eric Erlandson (guitarra electrica) y Lisa Roberts, se dseparó en 2002. Lisa Roberts (baixista) albandonó o prochecto poquet dimpués de prencipiar. O grupo tenió mientres un periodo de tiempo una formación con tres guitarras, estando o tercero Errol Stewert, pero o primer álbum se fació nomás con Love, Erlandson, a baixista Jill Emery y a batería Caroline Rue. Emery y Rue albandonoron o grupo en 1992, estando sustituyitas por Leslie Hardy y Patty Schemel respectivament. Hardy albandonó tamién dimpués de grabar una sola canción: o single Beautiful Son, y fue sustituyita por Kristen Pfaff en 1993. Kristen Pfaff morió de sobredosis en 1994, y Melissa Auf der Maur dentro ta sustituyir-la dende 1995 dica a desaparición d'o grupo. En 1998 Schemel deixó tamién o grupo, y Samantha Maloney dentró como batería. Seguntes o ranking de "VH1's 100 Greatest Artists of Hard Rock" Hole se troba en a posición numero 77. O suyo segundo álbum de estudeo, Live Through This de 1994, obtenió criticas muit positivas, estando considerato como un d'os millors álbums d'a década de 1990.